Ivestment
ఫండ్‌ ఇన్వెస్టర్లలో భారీ వృద్ధి
న్యూఢిల్లీ,జూన్‌ 16: మ్యూచువల్‌ఫండ్స్‌ ఇన్వెస్టర్ల ఖాతాలు గణనీయంగా పెరి గాయి. 2017-18 ఆర్థిక సంవత్సరంలో ఏప్రిల్‌మే నెలల మధ్యకాలంలోనే 19లక్షల ఖాతాదారులు చేరినట్లు తేలింది. దీనితో మొత్తం భారత్‌లో పెట్టు బడులు పెడుతున్న ఫండ్‌ ఇన్వెస్టర్ల ఖాతాలు 5.72 కోట్లకు చేరాయి. రిటైల్‌, బిలియనీర్‌ ఇన్వెస్టర్ల నుంచి ఎక్కువ ఆసక్తి కనిపిస్తోంది. గడచిన ఆర్థిక సంవత్సరంలో 77లక్షల ఖాతాలు అదనంగా చేరా యి. అందకుముందు ఆర్థిక సంవత్సరంలో 59 లక్షల ఖాతాలు చేరాయి. రెండేళ్ల వ్యవధిలోనే ఇన్వె స్టర్ల ఖాతాలు శరవేగంగా వృద్ధి చెందుతున్నాయి. చిన్నచిన్న పట్టణాల నుంచి కూడా ఇన్వెస్టర్లు ఫండ్స్‌ పెట్టుబడులకు ముందుకువస్తున్నారు. ఫోలియోస్‌ అంటే వ్యక్తిగత ఇన్వెస్టర్‌ ఖాతాలుగా పరిగణిస్తారు. ఒక ఇన్వెస్టరు ఎన్నిఖాతాలైనా కొనసాగించవచ్చు. మ్యూచువల్‌ఫండ్స్‌ సంఘం గణాంకాల ప్రకారం మొత్తం ఇన్వెస్టర్‌ ఖాతాలు 42 ఫండ్‌ హౌస్‌లనుండి చూస్తే 5,71,90,11 వర కూ ఉన్నాయి. అంతకుముందు మార్చినెలలో 5,53,99,631 ఖాతాలున్నా యి.
రెండునెలల వ్యవధిలోనే 17.90లక్షల మంది పెరిగారు. ఎక్కువశాతం బిలియనీర్‌ ఖాతాలు, రిటైల్‌ ఖాతాలే ఉన్నాయని అంచనా. ఫండ్స్‌ ఇండియా డాట్‌కామ్‌, విద్యాబాల మాట్లాడుతూ రిటైల్‌ ఇన్వెస్టర్ల ఖాతాలు ఈక్విటీ, ఈక్విటీ ఆధారిత పొదుపు పథకాల్లోను, కొంత సమన్వయం ఉన్న కేటగిరీల్లో పెట్టుబడులు 4.60 కోట్లకు పెరిగాయి. మార్చినెలలో 4.4కోట్లుగా ఉన్నాయి. ఈక్విటీ ఆధా రిత పథకాల్లో ఎక్కువ మంది గడచిన 24 నెలల్లో పెట్టు బడులు మరింతగా పెట్టారు. దీర్ఘకాలిక మూలధన లభ్ధికి ఆధారంగా ఈక్విటీ ఆధారిత పెట్టుబడుల్లోనే ఎక్కువ మంది పాలుపంచుకున్నట్లు బజాజ్‌ కేపిటల్‌ సిఇఒ రాహుల్‌పారిఖ్‌ అన్నారు. మ్యూచువల్‌ఫండ్‌ రంగం మొత్తంగా చూస్తే నిర్వ హణ ఆస్తులు 19 లక్షలకోట్ల రూపాయల వరకూ ఉన్నాయి. రానున్న కాలంలో ఈ ఏడాదిలోనే 20 లక్షల కోట్లకు చేరే అవకాశం ఉందని అంచనా.
ఎక్కువ మంది ఇన్వెస్టర్ల నుంచి పెట్టుబడులను సేకరించివారి తరపున ప్రాతినిధ్యం వహిస్తూ పెట్టుబడులను వివిధ స్కీంలలో ఫండ్‌సంస్థలు పెడుతుంటాయి. స్టాక్స్‌, బాండ్లు, మనీమార్కెట్‌ ఉత్పత్తుల్లో ఎక్కువ పెట్టుబడులు పెడుతుంటాయి.